Татлы хыяллар, якты өметләр уятучы Сабан туе

	Сабан туе һәр татар кешесе өчен ел буе көтеп алына торган гүзәл милли бәйрәмнәребезнең берсе. Ә ул бәйрәм синең туган ягыңда үткәрелсә, бу тагын да дулкынландыргыч, гомергә истә калыр¬лык гаҗәеп бер күренеш, хатирә буларак кабул ителә. Мин әле дә үземнең балачагымда Камышлыда күргән беренче Сабан туйларын хәте¬ремдә саклап, сагынып искә төшерергә яратам.	 Камышлы районында туып үскән, кай¬чан¬дыр комсомол, партия оешмаларында, произ¬водство тармагында җитәкче урын¬нарында хезмәт иткән, бүген өлкә губернаторының киңәшчесе булып эшләүче Борис Васильевич Ардалин да шул сугыштан соңгы Сабан туйларын хәтерендә барлады: - Әнә күпме халык җыелган бит Сабан туена. Ә машиналарны күрегез, санап та бетерерлек түгел. Сугыштан соңгы елларда халык авыллардан атларга утырып килә иде. Без ул вакытта күпкә начаррак яшәсәк тә, киләчәккә зур өмет белән карый идек. Сабан туе исә татарларны гына түгел, төрле милләт вәкилләрен дә берләштерә, яңа үрләр яуларга көч бирә иде, - дип сөйләде Борис Васильевич. 
	Рәфгать ӘҺЛИУЛЛИН	
Бердәмлек

	№ --- | 20.07.2018	


